Subject: Diplomoppgave

From: Tore Lid <[email-masked]>
Date: Fri, 05 May 2000 15:11:43 +0200

Forslag:
Dynamisk simulering og MPC-regulering av nafta-splitter.
Modellere en nafta splitter, tilsvarende T-112 på Mongstad, i Hysys. Ut fra
produkt krav og aktuelle begrensninger må en bestemme hvilke variable som
skal reguleres og hvilke pådrag en trenger. Dersom det er hensiktsmessig å
regulere produkt kvaliteter må disse estimeres fra prosess data. For MPC
regulering må en identifisere en lineær modell av prosessen, på
sprangrespons eller tilstandsrom form. Dette kan gjøres fra forsøksdata fra
modellen, eller en annen metode. Eks linearisering av "cola" med
tilsvarende antall plater og lignende føde. Modeller kan sammenlignes med
modeller brukt i MPC på Mongstad. Andre ting som er interesannte er
estimering av flooding, reell effekt av å redusere trykk for å spare
energi, effekt av flytende trykk (ingen trykkregulering).

For å kjøre MPC i Matlab mot Hysys må en bruke ActiveX interface. Dette er
rimelig enkelt. Det er mulig at en bør bruke MPC-toolbox i Matlab slik at
en slipper å lage MPC algoritmene selv. Det blir uten tvil behov for
regnekraft i dette prosjektet. Med tidskonstanter fra 1 til 2 timer bør en
kunne kjøre 10-30 ganger sann tid for at det ikke skal bli for mye venting
og en ,minst, 500Mhz PC bør være tilgjengelig.

Tore

-------------------------------------------
   Tore Lid
   Department of Chemical Engineering
   NTNU, N-7491 Trondheim, Norway
-------------------------------------------